
Förord till den elektroniska utgåvan

Detta är 7:e utgåvan 1926 av dikten Flugten til Amerika, skaldad 1835
av Christian Winther (1796-1876) och illustrerad 1900 av Alfred Schmidt
(1858-1938), vilken har digitaliserats i november 2011 från
Bibliotheque Sainte Genevieve för Internet Archive och anpassats för
Projekt Runeberg i maj 2012 av Ralph E.

Den första utgåvan av Flugten til Amerika från 1900 med Alfred Schmidts
illustrationer finns uppladdad på Wikisource.

Dikten Flugten till Amerika kan läsas såsom en uppslagen bok i färg på
Internet Archive.

                           Flugten til Amerika

En Middagstid mellem tolv og et Engang var jeg rigtig i Vinden.

Dengang da jeg var en lille en, Og havde begyndt min Skole, Og havde
faaet Støvler paa begge Ben, Og kastet min Bluse-Kjole;

Da var jeg ikke saa from som nu, Da havde jeg Ben i Panden, Mit Blod
var hedt, og ilter min Hu, Jeg forstod mig kun lidt paa Forstanden.

En Middagstid mellem tolv og et, Engang var jeg rigtig i Vinden; Med
Næven knyttet og Hjertet hedt Jeg stod, og med Taarer paa Kinden.

I Skolen jeg havde faaet et Nul For de første Deklinationer, Mama havde
skændt for et lille Hul Paa de Kasimirs Permissioner.
Hun havde mig lovet et Hjertebrød, Det, saa jeg, hun gav til Morten.

Og Bagerens Rikke, som før var saa sød, Hun stod nu og lo ved Porten;
Hun havde mig lovet et Hjertebrød, Det, saa jeg, hun gav til Morten.

»Nej«, tænkte jeg da, »det er for galt! Langt mer, end jeg kan udholde;
— Det skal de alle faa dyrt betalt, Som mig denne Tort forvolde.

Nu flygter jeg bort til Amerika! Og naar man saa er forlegen, Hvor
atter man faar en Peter fra, Ja — saa er Peter af Vejen.«

Forbavset min yngre Broder, Emil, Gav Slip paa Pisk og paa Slæde, Paa
Ansigtet stod et usikkert Smil Omtrent mellem le og græde.
Forbavset min yngre Broder, Emil, Gav Slip paa Pisk og paa Slæde.

»Ja, hør du, Emil! du skal gaa med, Som Brødre vi bør holde sammen; Her
er ej længer vort blivende Sted, Hist finde vi Trøst og Gammen.«

Den lille han saa paa de nye Sko, Og glatted sin Bluses Folder: »Hvor
lang er vel Vejen, skal jeg tro? Og mener du, Skoene holder?«

»Ja, længer der er til Amerika End til Tante Lise paa Landet; Men for
at komme didhen herfra, Man sejle maa over Vandet.

Men hvis man saa Farten overstaar, Fortryder man aldrig Løbet: Man faar
til Foræring en Herregaard Og Penge ovenikøbet.

Med Sølv er Hestens Hov beskoet Og Vognens Hjul beslaaet; Guldet det
ligger dig for din Fod, Du bukker dig kun for at faa'et.

Konfektrosiner og Mandler der gro, I store Duske de hænge Paa Træerne
sammen, to og to, Og koste slet ingen Penge.

Brystsukkre du som Tvebakker ser, Som Rugbrød Chokolade, Med
Sukkerkringler det hagler og sner, Og regner med Limonade.

Og Frihed har man endnu dertil Fra Morgen til Aftens Ende, Man spytter
paa Gulvet, hvor man vil, Og lader Cigarerne brænde.
Da aabned Mama sit Vindve paa Klem, Og raabte paa vore Navne.

Man gynger den hele udslagne Dag I dejlige Vuggestole, Og det kommer an
paa hvers Behag, Om han gider gaaet i Skole!«

»Ja saa,« sa' den lille, »saa er det et Ord! Nu er da min Rejse
besluttet! Min Appetit er just ikke stor Til at komme i Instituttet.

Min Krydderkringle jeg henter endnu, Den skal gøre godt paa Vejen, Og
saa den store Bibel, du? Den, ved du jo, er vor egen!«

Med Billedbiblen i Favn han kom, Mens Kringlen han bar i Munden; — Saa
stod vi lidt stille og tænkte os om, Thi bitter var Afskedsstunden.

Skynd jer nu straks herind igen, Nu kommer Dorthe med Maden!

Vort kære, rolige Fædrehjem Vi skulde for evigt savne. — Da aabned’
Mama sit Vindve paa Klem, Og raabte paa vore Navne:

»Emil og Peter! hvor skal I hen? Hvad gør I med Bogen paa Gaden? Skynd
jer nu straks herind igen, Nu kommer Dorthe med Maden!«

Betuttede begge to vi stod, Vor Rejse gik rent i Glemme, Og uvilkaarlig
lystred vor Fod Den moderligt myndige Stemme.

Min Vrede nedslog hendes blide Røst, Som Lynstraalen Egestubben, Jeg
drukned min Sorg og fandt min Trøst Paa Bunden af Sagosuppen.

* Jeg drukned min Sorg og fandt min Trøst Paa Bunden af Sagosuppen.

Digitaliserad av Projekt Runeberg och publicerad på
http://runeberg.org/amerikaflu/ .
Konverterad till .pdf, .epub, .mobi och .txt av Arkivkopia och
publicerad på https://arkivkopia.se/sak/runeberg-amerikaflu .
Filen skapad 2018-12-18 16:40:51.748698
